Dansk Sundhedsinstitut
Dansk Sundhedsinstitut, DSI, 1996-2007 Institut for Sundhedsvæsen, selvejende institution oprettet 1975 og indtil 1996 benævnt Dansk Sygehus Institut, der udfører sektorforskning for offentlige og private instanser og betjener hele sundhedsvæsenet, typisk med kurser, udredning, evaluering og forskning vedrørende sundhedsprogrammer, herunder sundhedsøkonomi, medicinsk teknologivurdering og kvalitetssikring i sundhedsvæsenet.
Dansk Sundhedsinstitut fusionerede i juli 2012 med AKF (Anvendt Kommunalforskning) og KREVI (Det Kommunale og Regionale Evalueringsinstitut) til KORA (Det Nationale Institut for Kommuners og Regioners Analyse og Forskning).